钦定古今图书集成/明伦汇编/官常典/第748卷 > 张质
## 钦定古今图书集成/明伦汇编/官常典/第748卷 > 张质

按《商水县志》：“质，崇祯甲戌进士，任山西临汾县令，以
内艰归里，足不履公庭，处乡党，言貌谦抑，恂恂如也。
辛巳十月之变，家人皆逃去，质曰：‘我为朝廷臣子，在
官在乡，义无二也，有死而已’。及城破，贼强半皆西人，
感质德政，争迎以事，质惟愿速死。贼迟回者再，不得
已杀之，后五日方殓，颜色如生。事闻于朝，赠礼部主”
事，荫一子奉祀。